

**RAPORT FINAL**

**PRIVIND REZULTATELE ACTIVITĂŢILOR DE PARTICIPARE A PUBLICULUI**

**pentru proiectul ”Dezvoltarea pe teritoriul României a Sistemului Naţional de Transport Gaze Naturale pe coridorul Bulgaria-România-Ungaria-Austria, Podișor – SMG Horia și 3 noi stații de comprimare (Jupa, Bibești și Podișor) (Faza 1)” (Număr de referință în Lista Uniunii: 6.24.2.)**

În conformitate cu prevederile din Conceptul privind participarea publicului, aprobat la data de 23.09.2016 prin adresa Ministerului Energiei nr. 110913, de către Autoritatea Competentă pentru Proiecte de Interes Comun, **S.N.T.G.N. TRANSGAZ S.A.** în calitate de iniţiator de proiect, a organizat 12 consultări publice în localităţile (UAT-ri): **Mârşa** (județul Giurgiu), **Grația** (județul Teleorman), **Bârla** (județul Argeş), **Potcoava** (județul Olt), **Guşoieni** (județul Vâlcea), **Măciuca** (județul Vâlcea), **Bălăneşti** (județul Gorj), **Turcineşti** (județul Gorj), **Toteşti** (județul Hunedoara), **Băuţar** (județul Caraş-Severin), **Obreja** (județul Caraş-Severin), **Coşteiu** (județul Timiş) pentru proiectul "**Dezvoltarea pe teritoriul României a Sistemului Naţional de Transport Gaze Naturale pe coridorul Bulgaria-România-Ungaria-Austria, Podișor – SMG Horia și 3 noi stații de comprimare (Jupa, Bibești și Podișor) (Faza 1)” (Număr de referință în Lista Uniunii: 6.24.2.)"**.

Trebuie precizat că perioada în care s-au realizatconsultările publice a fost **24 octombrie - 08 noiembrie 2016**, diferită de cea estimată în **Planul de consultare al părţilor abordate** din Conceptul privind participarea publicului aprobat, întrucât a fost necesară confirmarea din partea părţilor interesate şi relevante afectate.

Consultarea publicului s-a organizat şi desfăşurat în conformitate cu prevederile Regulamentului (UE) nr. 347/2013 al Parlamentului European și al Consiliului din 17 aprilie 2013 privind liniiile directoare pentru infrastructurile energetice transeuropene, de abrogare a Deciziei nr. 1364/2006/CE şi de modificare a Regulamentelor (CE) nr. 713/2009, (CE) nr. 714/2009 şi (CE) nr. 715/2009 şi cele ale Manualului privind procedura de autorizare a Proiectelor de Interes Comun, elaborat de Autoritatea Competentă pentru Proiecte de Interes Comun.

Consultarea publicului conform Regulamentului (UE) nr. 347/2013 completează seria de dezbateri şi consultări publice realizate de Transgaz, atât în conformitate cu cerinţele reglementărilor legislative în domeniul mediului şi protejării acestuia, cât şi în ceea ce priveşte accesul în teren pentru execuţia lucrărilor de proiectare şi construcţie a gazoductului BRUA - Faza 1, pentru a asigura cele mai înalte standarde posibile de transparenţă şi de participare a publicului la toate aspectele relevante în procesul de autorizare.

1. **Număr şi categoria de participanţi la consultarea publică desfăşurată în cele 12 locaţii**

În urma finalizării procesului de consultare publică situaţia participării publicului la consultarea publică se prezintă astfel:

|  |  |  |  |  |  |
| --- | --- | --- | --- | --- | --- |
| **Nr.**  **crt** | **Locaţia** | **Nr. reprezentanţi părţi relevante afectate** | **Nr.**  **reprezentanţi părţi interesate afectate** | **Menţiuni privind părţile**  **relevante afectate** | **Menţiuni privind părţile interesate afectate** |
| 1 | Comuna Mârşa -judeţul Giurgiu | 1 | 35 | ACPIC  Desi s-au trimis invitaţii,  ONG-urile nu au fost prezente | Consiliul Judeţean Giurgiu  Prefectura Giurgiu  Primar Mârşa  Proprietari de terenuri  Utilizatori de terenuri  Asociaţii de proprietari, producători |
| 2 | Comuna Graţia -judeţul Teleorman | 0 | 27 | Desi s-au trimis invitaţii,  ONG-urile nu au fost prezente | Consiliul Judeţean Dâmboviţa  Desi au fost invitaţi  Consiliul Judeţean Teleorman, Prefectura Teleorman nu a participat  Viceprimar Graţia  Proprietari de terenuri  Utilizatori de terenuri  Asociaţii de proprietari, producători |
| 3 | Bîrla - judeţul Argeş | 0 | 63 | Desi s-au trimis invitaţii,  ONG-urile nu au fost prezente | Consiliul Judeţean Argeş  Subprefect judeţului Argeş  Primar Bîrla  Proprietari de terenuri  Utilizatori de terenuri  Asociatii de proprietari, producători  Arendaşi |
| 4 | Potcoava - judeţul Olt | 0 | 50 | Desi s-au trimis invitaţii,  ONG-urile nu au fost prezente | Consiliul Judeţean Olt şi Prefectura Olt, deşi au fost invitate, nu au fost prezente.  Viceprimar Potcoava  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 5 | Guşoieni - judeţul Vâlcea | 0 | 48 | Desi s-au trimis invitaţii,  ONG-urile nu au fost prezente | Subprefect judeţul Vâlcea  Primar Guşoieni  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 6 | Măciuca - judeţul Vâlcea | 0 | 48 | Desi s-au trimis invitaţii,  ONG-urile nu au fost prezente | Prefectura Vâlcea  Viceprimarul Măciuca  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 7 | Bălăneşti - judeţul Gorj | 0 | 37 | Desi s-au trimis invitaţii,  ONG-urile nu au fost prezente | Subprefectul judeţul Gorj  Arhitectul şef al Consiliului Judeţean Gorj  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 8 | Turcineşti - judeţul Gorj | 1 | 34 | ONG prezent  (Bankwatch Network Bucureşti) | Primarul Turcineşti  Subprefectul judeţul Gorj  Arhitectul şef al Consiliului Judeţean Gorj  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 9 | Toteşti - judeţul Hunedoara | 0 | 44 | Desi s-au trimis invitaţii,  ONG-urile nu au fost prezente | Prefectul judeţului Hunedoara  Viceprimar Toteşti  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 10 | Băuţar - judeţul Caraş-Severin | 0 | 43 | Desi s-au trimis invitaţii,  ONG-urile nu au fost prezente | Viceprimar Băuţar  Primăria Reşita  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 11 | Obreja - judeţul Caraş-Severin | 0 | 49 | Desi s-au trimis invitaţii,  ONG-urile nu au fost prezente | Viceprimar Obreja  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
| 12 | Coşteiu - judeţul Tmiş | 0 | 29 | Desi s-au trimis invitaţii,  ONG-urile nu au fost prezente | Primar Coşteiu  Proprietari de terenuri, păduri  Utilizatori de terenuri  Asociaţii de proprietari, producători  Arendaşi |
|  | **TOTAL** | **2** | **507** |  |  |
|  |  | **509 participanți** | |  |  |

**B. Informaţii privind modul de desfăşurare a consultării publice**:

În tabelul de mai jos se prezintă într-o manieră sintetică modul de desfăşurare a consultărilor publice din punct de vedere al îndeplinirii prevederilor Regulamentului (UE) nr. 347/2013:

|  |  |
| --- | --- |
|  |  |
| Consultarea publicã a îndeplinit cerinţele de informare şi transparenţã | Consultarea publică a fost realizată cu respectarea prevederilor şi liniilor directoare stabilite în Anexa VI la Regulamentul (UE) nr. 347/2013. Conceptul privind participarea publicului aprobat (Conceptul) pentru Proiectul BRUA Faza 1 s-a derulat cu respectarea cerințelor de deplină transparență, asigurând informaţiile relevante referitoare la proiect şi la implementarea acestuia prin intermediul mijloacelor adecvate de informare la care are acces publicul implicat și utilizând canalele de informare publică specifice aflate la îndemâna companiei. Consultarea publică a fost un proces transparent asigurat și prin intermediul site-ului S.N.T.G.N. Transgaz S.A. (Transgaz). Conform Conceptului aprobat, la consultarea publicului au fost invitate să participe, folosind diverse mijloace de comunicare şi informare, atât părțile relevante afectate cât și părțile interesate afectate, alături de reprezentanții autorităților publice locale, centrale și ai Transgaz. |
|  |  |
| Au fost respectate datele comunicate prin Anunţul pentru consultarea publicã | Aşa cum am precizat mai sus perioada de desfăşurare a consultărilor publice din **Planul de consultare al părţilor abordate** din Conceptul aprobat a fost modificată din cauza faptului că s-au aşteptat confirmările de participare din partea părţilor interesate şi relevante afectate.  Noile date asumate de Transgaz pentru desfăşurarea consultării publice, precum şi ***Programul, orele de desfăşurare*** au fost comunicate publicului interesat cu cel puţin 20 de zile înainte de data desfăşurării acestora aşa cum era prevăzut în Conceptul aprobat, prin Anunţul pentru consultarea publică şi acestea au fost respectate cu stricteţe.  Aşa cum era prevăzut în Conceptul aprobat, au fost transmise Invitaţii la consultarea publică, în formatul aprobat şi au fost afişate anunţuri cu privire la desfășurarea de consultări publice **în** **puncte de interes** din UAT-urile selectate pentru desfasurarea consultarii publice (primărie, școală, cămin cultural, biserică, etc.) și din satele aparținătoare UAT-urilor.  De asemenea, au fost afişate anunţuri şi în alte UAT-uri aflate pe traseul proiectului, altele decât cele selectate pentru desfăşurarea consultării publice (UAT-uri aflate împrejurul UAT-ului selectat): Sarmizegetusa - județul Hunedoara; Scurtu Mare – județul Teleorman; Crevedia Mare – județul Giurgiu; Bucşani – județul Giurgiu; Şelaru – județul Dâmbovița; Roata de Jos – județul Giurgiu; Densuş – județul Hunedoara. |
|  |  |
| Consultarea publicã s-a organizat şi desfãşurat conform prevederilor cuprinse în Conceptul aprobat de ACPIC | Au fost respectate locaţiile pentru defăşurarea consultărilor publice stipulate în **Planul de consultare al părţilor abordate**, precum şi etapele din Programul de desfăşurare al consultărilor publice din Conceptul aprobat. |
|  |  |
| Logistica organizãrii consultãrii publice a fost eficientã | În realizarea tuturor consultărilor publice defăşurate în cele 12 locații prevãzute în Conceptul privind participarea publicului aprobat s-a avut în vedere colaborarea îndeaproape cu reprezentanții comunitãților din aceste localităţi, astfel încât logistica sã fie la îndemâna fiecãrui participant la consultare. S-au utilizat resurse proprii companiei dar și resurse puse la dispoziție de primãriile localitãților care au gãzduit consultarea publicã  Logistica utilizatã a fost in acord cu cea prezentatã în Concepul aprobat, reacția participativã a publicului fiind de asemenea un indiciu important cu privire la eficiența acesteia.  Tehnicile și metodele de prezentare utilizate au facilitat vizualizarea traseului proiectului prin punctarea unor aspecte definitorii ale acestuia precum: promotorul, parametrii tehnici, surse de finanțare, integrarea în contextul dezvoltării altor proiecte, tehnologia de execuție, etc.  Ori de câte ori s-a constatat existența unui interes mai accentuat al publicului fațã de un subiect anume membrii echipei Transgaz au manifestat o atitudine proactivã, detaliind totodatã informațiile necesare și uzând în acest scop atât de limbaj cât și de tehnologia avută la dispoziţie.  Expunerea punctualã a traseului proiectului la nivelul fiecãrui UAT (atât oral cât și vizual), inclusiv pe baza informațiilor dobândite de cãtre proiectant în timpul deplasãrilor în teren a avut de asemenea un rol bine definit pentru public facilitând perceperea traseului de cãtre acesta, inclusiv prin comparație cu alte conducte Transgaz existente. Au fost puse la dispoziţie pentru publicul participant la consultările publice următoarele documente: broşuri de prezentare, pliante, fişa de întrebări, în conformitate cu prevederile Conceptului aprobat. |
|  |  |
| Care au fost pãrţile abordate prezente la consultarea publicã | Întrucât în cadrul Conceptului privind participarea publicului aprobat au fost identificate **părțile interesate afectate de Proiect,** alături de **părți relevante afectate** trebuie precizat că în cadrul consultărilor publice participarea a fost după cum urmează:  - din partea pãrților interesate afectate au participat primari, viceprimari, membri ai consiliilor locale comunale, membri ai conducerii Consiliilor Județene, reprezentanți ai Prefecturilor județene (inclusiv prefecți sau subprefecți), reprezentanți ai asociațiilor de proprietari, reprezentanți ai asociațiilor de producãtori agricoli, reprezentanți ai societãții civile şi ai comunitãților locale din zona proiectului, lideri locali neoficiali, lideri de opinie.  - din partea pãrților relevante afectate au participat reprezentanţi ai ACPIC şi ai ONG-urilor.  Așa cum s-a stipulat în Conceptul aprobat Transgaz a constituit o echipã operativã în vederea desfãșurãrii în teren a consultărilor publice în cele 12 locații din **Planul de consultare al părţilor abordate** din Conceptul privind participarea publicului aprobat, formată din specialişti în domeniul juridic, proiectare, reglementări terenuri, mediu, comunicare, finanţare europeană, arheologie, astfel încât să poată acoperi o gamă cât mai largă de posibile întrebări ce vor veni din partea celor prezenţi la consultarea publică. |
|  |  |
| Care dintre pãrţile abordate au fost cel mai mult prezente la consultarea publicã pe parcursul celor 12 locaţii | La consultările publice defăşurate în cele 12 locații prevãzute în Conceptul privind participarea publicului aprobat cel mai bine reprezentate au fost pãrțile interesate afectate, respectiv reprezentanți ai asociațiilor de proprietari şi reprezentanți ai asociațiilor de producãtori agricoli. Mai puţin reprezentate au fost pãrţile relevante afectate acestea fiind prezente doar în unele locaţii. |
|  |  |
| Cum s-a desfãşurat prezentarea proiectului BRUA faza I | Prezentarea proiectului BRUA faza 1 a fost realizată în conformitate cu cele stipulate în Programul de desfăşurare al consultărilor publice din Conceptul privind participarea publicului aprobat, de către un moderator, care a avut sarcina de a deschide fiecare dintre cele 12 întâlniri şi de a conduce consultarea publicului, alături de ceilalţi membrii ai echipei Transgaz fiecare cu sarcini clare şi s-a desfãșurat după cum urmează:  - prezentarea considerentelor și scopului organizãrii consultării publice, subliniindu-se cã organizarea și desfãșurarea consultãrii publice este un demers dedicat publicului larg și comunitãților de pe traseul proiectului BRUA. În egalã mãsurã, s-a precizat faptul cã echipa Transgaz, în calitate de reprezentantã a promotorului de proiect este deschisã în preluarea întrebãrilor, nelãmuririlor și eventualelor neliniști ale publicului manifestând deplinã responsabilitate și angajament cu privire la transparențã și la respectarea prevederillor Regulamentului (UE) Nr.347/2013;  - prezentarea succintã a contextului realizãrii proiectului BRUA, subliniindu-se importanța acestuia la nivel european, național și local apelându-se în acest sens la formule semantice și comparații, ușor de perceput care sã asigure o cât mai mare familiaritate a publicului cu proiectul..  - prezentarea echipei operative Transgaz deplasatã în scopul prezentãrii proiectului.  - prezentarea proiectului BRUA în mod oral dar şi pe un ecran vizibil de cãtre toatã audiența.  Prezentarea a fost efectuatã de cãtre experții din echipa operativă Transgaz, fiecare pe domeniul sãu de expertizã, respectiv: realizarea proiectului, proiectarea în sine, partea juridicã și relațiile cu proprietarii.  În plus, echipa a avut și un expert în domeniul protecției mediului, iar chestiunile legate de strategia companiei sau de relația acesteia cu autoritãțile locale relevante au fost explicate de cãtre directorul departamentului de strategie și comunicare.  Trebuie precizat că, Moderatorul a solicitat audienței sã se precizeze apartenența la pãrțile relevante afectate sau la pãrțile interesate afectate, (astfel cum acestea au fost identificate prin Concept) dând cuvântul, acolo unde s-a dorit, reprezentanților comunitãții și ai autoritãților publice locale și/sau centrale prezente. S-a solicitat de asemenea ca în cazul în care doresc să primească răspunsuri scrise să completeze formularele FIȘĂ DE ÎNTREBĂRI CONSULTARE PUBLICĂ BRUA (FAZA 1).şi FORMULAR DE RECOMANDĂRI ŞI PROPUNERI sau sa trimită solicitări prin e-mail. |
|  |  |
| Subiectele abordate au fost cele cuprinse în Conceptul aprobat | În confomitate cu prevederile Conceptului privind participarea publicului aprobat subiectele abordate în cadrul consultărilor publice realizate au fost următoarele :  - Prezentarea companiei SNTGN Transgaz SA;  - Descrierea Proiectului;  - Principii de construcție;  - Durata activităților de Proiect;  - Provocări;  - Sănătate și siguranța comunității;  - Beneficii (beneficii din dezvoltare și oportunități pe plan local).  Subiectele au fost prezentate și în Invitațiile la consultările publice. |
|  |  |
| Mesajele cheie transmise (scop proiect, avantaje şi beneficii în plan local şi naţional, impact pentru mediu, riscuri şi oportunitãţi) | Aşa cum s-a precizat mai sus printre subiectele abordate au fost şi cele care permiteau transmiterea unor mesaje cheie - scop proiect, avantaje şi beneficii în plan local şi naţional, impact pentru mediu, riscuri şi oportunitãţi. În acest sens, echipa operativã a transmis toate mesajele cheie corespunzãtoare necesitãților de comunicare transparentã și în conformitate cu prevederile Conceptului aprobat, cu sublinierea scopului realizãrii BRUA în plan european și național, cu prezentarea beneficiilor la nivelul pieței europene dar și la nivelul economiei naționale și, cu precădere, la nivelul fiecãrei comunitãți specifice în parte. S-au accentuat oportunitãțile generate de realizarea BRUA, prezentând totodatã și riscurile acolo unde a fost cazul. |
|  |  |
| Tehnicile de prezentare şi comunicare utilizate au permis accesibilitatea pãrţilor abordate la informaţiile relevante | Tehnicile de prezentare au fost următoarele: prezentare scrisă (pliante, broşuri, hărţi) ; prezentare orală, prezentarea proiectului în format ppt şi expunerea unui roll-up cu traseul şi date ale proiectului.  Prezentarea vizualã a fost clarã, limpede, ușor de urmãrit de fiecare participant.  Prezentarea oralã s-a desfãșurat astfel încât sã se asigure buna înțelegere și recepționare a mesajelor de cãtre întreaga audiențã.  S-au pus la dispoziție materiale printate, broșuri și hãrți ale proiectului și s-au furnizat astfel de materiale comunitãților locale atât direct cât și prin intermediul primãriilor.  Toate informațiile directe și indirecte legate de consultarea publicã au fost postate pe site-ul Transgaz în vederea realizãrii transparenței maxime.  S-au publicat pe site și distribuit în timpul Consultãriilor publice FIŞE DE ÎNTREBĂRI și FORMULARE DE RECOMANDÃRI ȘI PROPUNERI în vederea colectãrii cãt mai complexe și mai sigure a tuturor opiniilor și chestiunilor ridicate de cãtre audiențã. În plus, publicul participant a fost sistematic încurajat în timpul întâlnirilor sã apeleze la FISELE DE ÎNTREBÃRI și la celelate formulare în condițiile în care nu vrea/nu dorește/nu are încã sistematizate întrebãrile pe care dorește sã le adreseze Transgaz pe marginea Proiectului BRUA, Transgaz asumându-și angajamentul sã rãspundã la întrebãrile adresate. |
|  |  |
| Pagina web a companiei a oferit informaţiile minime conform pct. 6 din Anexa VI la Regulamentul UE nr. 347/2013 | S-au respectat prevederile punctului 6 din Anexa VI la Regulamentului UE nr. 347/2013 și s-a construit pagina web necesară comunicãrii transparente a detaliilor referitoare la proiect și mai ales a informațiilor legate de consultarea publicului conform Conceptului aprobat |
|  |  |
| Care a fost reacţia participanţilor prezenţi la consultarea publicã | În fiecare din cele 12 locații, participanții au fost interesați de prezentarea proiectului, au cerut în mod direct detalii și lãmuriri cu privire la realizarea acestuia și cu privire la impactul pe care îl va avea acest proiect asupra proprietarilor de terenuri, asupra producãtorilor agricoli și asupra comunitãții în sens mai larg.  Participanții la consultările publice s-au manifestat onest, constructiv, în deplinã înțelegere a rolului sesiunii de consultarea a publicului, dar cu solicitarea de a fi informaţi. Uneori, unii dintre participanți au ridicat și probleme care depãșeau cadrul consultãrilor publice asupra proiectului BRUA, iar în aceste situații au fost consiliați și îndrumați spre o bunã și corectã informare la sursele specifice. |
|  |  |
| Care au fost cele mai frecvente întrebãri adresate de pãrţile abordate prezente la consultarea publicã | Exemple de întrebãri cel mai frecvent utilizate:  "Când va începe construcția conductei în localitatea noastrã?",  "De unde încep lucrãrile și cum se desfãșoarã?",  "Care sunt caracteristicile conductei?",  "Ce beneficii va aduce proiectul pentru proprietari / producãtori în parte?",  "Cum va sprijini Transgaz comunitatea localã prin care trece conducta?",  "Cum va fi afectat terenul fiecãrui proprietar?  “Care este traseul în fiecare localitate în parte?",  "Ce despãgubiri concrete se acordã pe terenuri și pe recolte?",  "Cine primește despãgubirile?".  "Ce se întâmplã cu infrastructura localã?" |
|  |  |
| Cum s-a rãspuns întrebãrilor adresate | La fiecare întrebare în parte rãspunsul a fost dat de cãtre expertul desemnat din cadrul echipei operative, astfel încât lãmuririle sã se facã profesionist și la obiect. În cazul întrebãrilor care necesitau documentare mai amplã sau un răspuns elaborat, acestea au fost preluate și în scris, cu promisiunea fermã a unui rãspuns complet și transparent. Experții s-au susținut și completat reciproc în vederea realizãrii unui rãspuns clar și complet, mulțumitor și lãmuritor pentru audiențã, publicul fiind sistematic impulsionat sã adreseze întrebãri membrilor echipei. |
|  |  |
| Cum au fost colectate recomandãrile, observaţiile, propunerile | A existat pe pagina web a companiei un link dedicat unde a fost postat formularul de recomandãri şi propuneri şi care s-a putut descãrca, completa şi transmite la companie, în atenţia persoanelor de contact menţionate. Recomandãrile, observațiile, propunerile primite de la participanţi au fost consemnate în procesul verbal al fiecãrei consultãri publice și prin intermediul formularului FIŞA DE ÎNTREBĂRI completate, conform celor stipulate în Conceptul privind participarea publicului aprobat |
|  |  |
| Care a fost numãrul de recomandãri, observaţii, propuneri colectate | Majoritatea pãrţilor interesate afectate dar şi unele pãrţi relevante au preferat sã transmitã în mod direct întrebări. Nu au fost observaţii sau recomandãri ci doar o singură propunere venită din partea unui proprietar de teren şi anume propunerea de î*nscriere în formularul Conventie care se incheie cu proprietarii a distanţei de la conductă de la care se poate construi*. Precizăm faptul că întrebările adresate precum şi propunerea se regăsesc în procesele verbale încheiate. |
|  |  |
| Moderarea consultãrii publice a fost eficientã | Moderarea a fost efectuatã profesionist, eficient, în unicul scop al facilitãrii dialogului dintre audiențã și echipa de experți Transgaz, al realizãrii unei relații constructive și pozitive între pãrțile afectate abordate și reprezentanții Transgaz, al asigurării transparenței și informării corecte și complete a publicului. |
|  |  |
| Au existat obiecţii privind modul de comunicare, organizare şi desfãşurare al consultãrii publice | Au existat sugestii legate de modul de anunțare și de comunicare a informațiilor cu privire la realizarea conductei BRUA faza 1. Nu au existat obiecții cu privire la organizarea și desfãșurarea în diversele locații (primãrii, cãmine culturale, școli) a consultãrii publice. |
|  |  |
| Au fost discuţii antagonice în timpul consultãrii publice.Care a fost motivul | Au fost câteva cazuri în care au existat discuţii antagonice. Cel mai adesea, motivul discuțiilor antagonice a fost generat de neîncrederea unor proprietari de terenuri în justa despãgubire a lor, invocându-se un istoric al relațiilor dintre proprietari și diverse proiecte de amploare din trecut care le-a afectat terenurile şi ei nu au fost despãgubiţi cum trebuie sau chiar deloc. |
|  |  |
| Cum s-a aplanat acest gen de discuţii | Atât experții prezenți, reprezentanții autoritãților publice locale prezente cât și moderatorul au subliniat regulamentele, procedurile și legislația europeanã și naționalã care impune responsabilitate maximã în realizarea acestui proiect european în deplinã corectitudine și parteneriat cu comunitãțile locale pe unde trece conducta. Publicul a fost de altfel încurajat sã perceapã prezența echipei Transgaz și de altfel organizarea Consultãrii publice pe un astfel de fundament al parteneriatului robust și al transparenței depline, prezența echipei în rândul comunitãților fiind una dintre dovezile cu privire la filosofia de responsabiltate deplinã pe care promotorul proiectului o aplicã în relația cu comunitatea S-au identificat totodatã problemele din trecut care cauzeazã animozitate și, acolo unde este cazul și de competența Transgaz, s-au promis efectuarea unor analize de caz. |
|  |  |
| Au fost organizate şi alte forme de participare a publicului dupã cum acestea sunt menţionate mai jos: | Da |
| * Dezbateri pe mediu | Da |
| * Încheierea de convenţii cu proprietarii terenurilor pe unde trece conducta BRUA | Da |
| * Punerea la dispoziția publicului interesat a Formularului de recomandãri şi propuneri | Da, s-a comunicat la fiecare locație și s-a solicitat publicului completarea acestuia |
| * Punerea la dispoziția publicului interesat a Fişei de întrebãri | Da, s-a comunicat la fiecare locație și s-a solicitat publicului completarea acestuia |
|  |  |
| Alte informaţii relevant a fi consemnate:   * Valorificarea şi recunoaşterea contribuţiei recomandãrilor, observaţiilor şi propunerilor pãrţilor abordate; * Informarea pãrţilor abordate cu privire la rezultatele consultãrii publice; * Conformitatea procesului de consultare publicã cu cerinţele de informare şi transparenţã cuprinse în Conceptul privind participarea publicului aprobat de ACPIC | Având în vedere că, deşi în cadrul consultării publice, în nenumărate rânduri s-a menţionat faptul că părţile interesate afectate şi părţile relevante afectate pot adresa întrebări şi în scris, prin completarea formularului FISĂ de ÎNTREBĂRI (pus la dispoziţia publicului atât în sala de desfăşurare a consultării publice cât şi la sediul primăriilor), nu au fost primite întrebări în această formă. Toate întrebările au fost primite în mod direct în timpul consultării publice şi menţionate în procesele verbale încheiate.  Deoarece s-au primit întrebări în mod direct, specialiştii şi experţii Transgaz prezenţi la consultarea publică au fost în măsură să răspundă tot direct, tuturor întrebărilor adresate.  Pentru a rãspunde la aceste întrebãri, pentru a reliefa conformitatea procesului de consultare publicã cu cerinţele de informare şi transparenţã cuprinse în Conceptul aprobat de ACPIC, redãm mai jos **un bilanţ** şi o **analizã statisticã a rezultatelor consultãrii publice** astfel cum ele s-au produs. |

***BILANŢUL STATISTIC AL CONSULTĂRII PUBLICE pentru Proiectul BRUA –Faza 1 - EFECTUATĂ ÎN PERIOADA 24 OCT-8 NOV.2016***

***conform Regulamentului UE nr. 347/2013***



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Mârşa** | **Gratia** | **Bârla** | **Potcoava** | **Guşoieni** | **Măciuca** | **Bălăneşti** | **Turcineşti** | **Toteşti** | **Băuţar** | **Obreja** | **Coşteiu** | **Total** |
| parti interesate afectate | 35 | 27 | 63 | 50 | 48 | 48 | 37 | 34 | 44 | 43 | 49 | 29 | **507** |
| parti relevante afectate | 1 | 0 | 0 | 0 | 0 | 0 | 0 | 1 | 0 | 0 | 0 | 0 | **2** |
| **Total** | **36** | **27** | **63** | **50** | **48** | **48** | **37** | **35** | **44** | **43** | **49** | **29** | **509** |

A fost prezent un singur ONG la UAT Turcinești

Şedințele de consultare a publicului, conform programului anunţat public, în 12 UAT-uri astfel:

|  |  |  |  |  |  |  |
| --- | --- | --- | --- | --- | --- | --- |
| 24.10.2016 | Mârşa | jud.Giurgiu | ET Bucureşti | 6,3 km conducta | 10,2 km conductă pe raza ET Bucureşti | 111.10 km conducta  10 mii mp OS la Guşoieni + depozit de ţeavă |
| 25.10.2016 | Gratia | jud.Teleorman | ET Bucureşti | 3,9 km conducta |
| 26.10.2016 | Bârla | jud.Argeş | ET Craiova | 10,1 km conductă | 62,4 km conductă pe raza ET Craiova plus 10 mii mp OS la Guşoieni + depozit de ţeavă |
| 27.10.2016 | Potcoava | jud.Olt | ET Craiova | 5,7 km conductă |
| 28.10.2016 | Guşoieni | jud.Vâlcea | ET Craiova | 13 km conductă + 10 mii mp OS + depozit de ţeavă |
| 31.10.2016 | Măciuca | jud.Vâlcea | ETCraiova | 9,8 km conductă |
| 01.11.2016 | Bălăneşti | jud.Gorj | ET Craiova | 10,5 km conductă |
| 02.11.2016 | Turcineşti | jud.Gorj | ET Craiova | 13.3 km conductă |
| 03.11.2016 | Toteşti | jud.Hunedoara | ET Arad | 9.2 km conductă | 38,5 km conductă |
| 04.11.2016 | Băuţar | jud.Caraş Severin | ET Arad | 13.5 km conductă |
| 07.11.2016 | Obreja | jud.Caraş Severin | ET Arad | 8.8 km conductă |
| 08.11.2016 | Costeiu | Jud.Timiş | ET Arad | 7.0 km conductă |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Nr.Crt | UAT Județ | Nume primar | Nume viceprimar | Suprafață | Nr.loc | Nr.gospodării | Nr.proprietari identificati pe traseu | Km.conductă/  UAT | Categorie teren afectat | Organizșantier | Depozit de țeavă | Nr.Participanti la consultare | Grad de reprezentare al proprietarilor |
| 1 | Localit.Mârșa- Jud.Giurgiu | Drăgan Virginia | Badea Ștefan | 5770 ha Intravilan: 70 ha Extravilan5700 ha | 2,850 | 1,240 | 242 | 6.3 | Alte culturi | NU | NU | 36 | 14.9% |
| 2 | Localit.Gratia Jud.Teleorman | Florea Ioan | Dragușin Doru Marius | 3813 ha Intravilan: 334 ha Extravilan3479 ha | 3,936 | 1,248 | 215 | 3.9 | Alte culturi | NU | NU | 27 | 12.6% |
| 3 | Localit.Bârla Jud.Argeș | Voicu Ghorghe | Ivan Adrian | 10563 ha Intravilan: 1232 ha Extravilan9090 ha | 5,045 | 2,532 | 314 | 10.1 | Alte culturi | NU | NU | 63 | 20.1% |
| 4 | Localit.  Potcoava Jud.Olt | Enachioaia Nicusor Manuel | Guianu Tiberiu Constantin | 6527 ha Intravilan: 638 ha Extravilan5381 ha | 5,800 | 2,887 | 314 | 5.7 | Alte culturi +Pădure | NU | NU | 50 | 15.9% |
| 5 | Localit.Gușoeni Jud.Vâlcea | Concioiu Nicolae | Marghita Monica | 3688,51 ha Intravilan: 265,24 ha Extravilan2949 ha | 1,647 | 939 | 752 | 13 | Alte culturi +Pădure | DA | DA | 48 | 6.4% |
| 6 | Localit.  Bălănești Jud.Gorj | Pungan Ovidiu |  | 6177ha Intravilan: 391,92 ha Extravilan 5889 ha | 2,173 | 1,550 | 792 | 10.5 | Alte culturi +Pădure | NU | NU | 37 | 4.7% |
| 7 | Localit.Măciuca Jud.Vâlcea | Mărcoianu Mugurel | Rafailă Viorel | 4446 ha Intravilan: 477 ha Extravilan3969 ha | 1,982 | 1,022 | 603 | 9.8 | Alte culturi +Pădure | NU | NU | 48 | 7.9% |
| 8 | Localit.  Turcinești Jud.Gorj | Modrea Dumitru | Craioveanu Grigore | 3019 ha | 2,213 | 1,300 | 12 | 13.3 | Alte culturi +Pădure | DA | DA | 35 | 100% |
| 9 | Localit.Totești Jud.Hunedoara | Pasconi Tiberiu | Gherasimoaie Vasile | 2237 ha Intravilan: 609 ha Extravilan1628 ha | 1,869 | 523 | 109 | 9.2 | Alte culturi | NU | NU | 44 | 40.4% |
| 10 | Localit.Băuțar Jud.Caraș Severin | Bărbescu Romulus | Bărșilă Daniel | 352 ha Intravilan: - ha Extravilan | 2,577 | 891 | 107 | 13.5 | Pădure | DA | DA | 43 | 40.2% |
| 11 | Localit.Obreja Jud. Caraș Severin | Peia Ioan | Gheorghevici Nicolar | 12633 ha Intravilan: 255 ha Extravilan12408 ha | 3,287 | 1,012 | 250 | 8.8 | Alte culturi | NU | DA | 49 | 19.6% |
| 12 | Localit.Coșteiu Jud. Timiș | Carebia Petru | Benjamin Marton | 8411,5ha Intravilan: 546 ha Extravilan7865,5ha | 3,422 | 1,287 | 183 | 7 | Alte culturi | NU | NU | 29 | 15.8% |
|  | **total** |  |  |  | **36,801** | **16,431** | **3,893** | **111.10** |  |  |  | **509** | **13.1%** |

**Întrebările adresate au vizat, în principal:**

* cuantumul despăgubirilor;
* modul de subtraversare al conductei - dacă traversează râuri, ce drumuri județene se vor moderniza cu ocazia acestui proiect,
* modalitățile de despăgubire a proprietarilor de terenuri și dacă se produc pagube cu ocazia lucrărilor,
* cadrul legal pentru proiectul BRUA;
* decopertarea terenului;
* materialul lemnos obținut în urma defrișărilor;
* reîmpădurirea culoarului de pădure defrișat;
* despăgubirile pentru teren intravilan;
* punctul de începere a lucrărilor pe raza comunei;
* despăgubirile pentru terenul arabil inclusiv despre modul în care se vor face despăgubirile dacă terenul respectiv se află în litigiu;
* modalitatea de despăgubire a moștenitorilor cu sau fără acte de proprietar, la momentul despagubirilor;
* ce fel de utilaje se vor folosi in momentul defrisării terenurilor;
* distanța la care se poate construi și posibilitatea racordării comunei la rețeaua de distribuție a gazelor naturale;
* cuantumul despăgubirilor pentru arendașii și proprietarii de terenuri;
* întrebări legate de siturile NATURA 2000,
* Legea BRUA:
* sursele de finantare a proiectului BRUA.

Prezentul Raport este întocmit în conformitate cu prevederile art.9 alin.(4) din Regulamentul (UE) nr.347/ 2013 şi sintetizează rezultatele activităţilor legate de participarea publicului. în cadrul Consultării Publice pentru Proiectul BRUA Faza 1 desfăşurată în perioada 24 octombrie -8 noiembrie 2016. Activităţile privind participarea publicului, efectuate înainte de demararea procedurii de autorizare sunt cuprinse în rapoartele întocmite în acest scop. Prezentul raport se va prezenta odată cu dosarul de candidatură.

**Director General**

**PETRU VĂDUVA**